Kotlovina (film)
<s>Kotlovina je hrvatski dramski film iz 2011. godine kojeg je režirao Tomislav Radić.</s>

<s>Odnio je najviše nagrada na 58.</s><s>Pula Film Festivalu, uključujući Veliku zlatnu arenu.</s><s>Pulski žiri opisao ga je kao "stilski, idejno i režijski uvjerljiv prikaz jedne naoko nebitne obiteljske dinamike koja kao cjelina rafinirano definira zemlju u kojoj danas živimo".</s><s>Ovaj izuzetno iskren film nagrađen je i Zlatnom arenom za scenarij a glumci su nagrađeni prestižnim nagradama.</s><s>Zlatnu arenu za najbolju glavnu mušku ulogu redom su odnijeli glumci Draško Zidar, Zlatnu arenu za najbolju glavnu žensku ulogu Mirela Brekalo i nepobitno briljantni Boris Buzančić (najbolja muška sporedna uloga).</s>

<s>Na 5. Vukovarskom filmskom festivalu osvojio je nagradu za najbolji dugi igrani film (otkup za distribuciju filma + sedmodnevno ljetovanje na otoku Hvaru), te nagradu publike.</s><s>Žiri u sastavu filmski kritičar Dean Šoša, spisateljica Vedrana Rudan i redatelj i scenarist Ognjen Sviličić opisali su ga kao "film hrvatske proizvodnje i svjetske kvalitete; duhovita i slojevita studija naših karaktera i mentaliteta.</s><s>Film Tomislava Radića osvaja konceptom, redateljskom izvedbom i briljantnim glumačkim ostvarenjima."</s>

<s>Radnja</s>

<s>Mlada 40-godišnja udovica Mimi dolazi iz Australije u rodnu Hrvatsku koju je napustila kad su joj bile četiri godine.</s><s>Konačno će se ujediniti sa svojim starijim sestrama i upoznati ostatak obitelji.</s><s>Slučajno se upetlja u ljubavnu vezu sa posinkom svoje sestre, a koji je, da bi skandal bio još veći, 20 godina mlađi od nje.</s><s>Iako se ljubavnici trude sakriti svoju vezu, članovi obitelji reagirat će na raznolike načine...</s>

<s>Uloge 
 Melita Jurišić - Mimi  
 Igor Kovač - Jakov
 Mirela Brekalo - Ana
 Draško Zidar - Mirko
 Suzana Nikolić - Seka 
 Ivica Jončić - Tomo
 Boris Buzančić - Dida
 Bruna Bebić-Tudor - Lucija
 Goran Navojec - Damir 
 Nada Subotić - doktorica Perak
 Anja Šovagović-Despot - Željka
 Filip Križan - Krešo
 Hrvoje Zalar - Štef 
 Iskra Jirsak - Danijela
 Mirela Videk - Dolores 
 Tena Tadić - Lana
 Luka Sušić - Marijan 
 Lojz Hučić - pajdaš
 Nina Erak-Svrtan - liječnica
 Ana Marija Vrdoljak - medicinska sestra
 Jasna Palić-Picukarić - žena u svatovima
 Marko Torjanac - muškarac u svatovima
 Mirta Zečević - žena u svatovima
 Sunčana Zelenika Konjević - žena u svatovima</s>

<s>Kritike</s>

<s>Kritike su većinom bile pohvalne.</s><s>Mladen Šagovac je u recenziji napisao:
Univerzalan prikaz gotovo svake hrvatske obitelji u Radićevom filmu "Kotlovina" je nešto najiskrenije što je u posljednjih nekoliko godina ponuđeno hrvatskoj filmskoj publici. .</s>

<s>Izvori</s>

<s>Vanjske poveznice</s>

<s>Kotlovina (2011) na Moj-Film.hr
Kotlovina (2011) Trailer na Moj-Film.hr</s>

<s>Hrvatski filmovi
Dramski filmovi</s>

